او، ۱۹۴۱-جی ایلده ماساللی رایونو حربی کومیسارلیغی طرفیندن سووِت اوردوسو سیرالارینا چاغیریلاراق روستوو ویلایتی پروخلادنایا شهرینده یئرلشن حربی حیسه‌لرین بیرینده خیدمته باشلاییب. ۱۹۴۲-جی ایلده جبهه‌ده اولارکن ایزیوم شهرینده (خارکوو اطرافی) گئدن دؤیوشلرده آغیر یارالاناراق آلمان اوردوسو طرفیندن اسیر گؤتورولور. اسیرلیکده اولارکن ایستالینو و ایشترانس شهرلرینده‌کی حربی اسیر دوشرگه‌لرینده ساخلانیلمیش، اورادا ۴-۵ آی قالدیقدان سونرا ایتالیایا گؤندریلمیشدیر.